**III. OŠ Bjelovar**

**Šk. god.: 2020./21.**

**Učiteljice: Martina Matoničkin**

**Nina Verčević**

**Elementi vrednovanja i** **načini i metode vrednovanja i kriteriji ocjenjivanja PRIRODA (5. i 6. razred)**

1) U predmetu Priroda primjenjuju se ***dva elementa vrednovanja***:

– usvojenost prirodoslovnih koncepata

– prirodoznanstvene kompetencije

*Usvojenost prirodoslovnih koncepata* obuhvaća znanja onih kognitivnih razina koja je učenik stekao u skladu s definiranim ishodima kurikuluma bez obzira na način provjeravanja znanja (usmeno ili pisano).

U elementu *prirodoznanstvene kompetencije* vrednuju se stečene vještine.

U zaključnoj ocjeni podjednak udio čine ocjene iz oba elementa vrednovanja. U obzir se uzimaju i bilješke o napredovanju učenika. To je sumarna procjena elemenata temeljnih kompetencija i ne mora biti jednaka aritmetičkoj sredini pojedinačnih ocjena.

2) ***Načini i metode vrednovanja i kriteriji ocjenjivanja***

VREDNOVANJE NAUČENOG (SUMATIVNO)

– rezultira ocjenom

a) element Usvojenost prirodoslovnih koncepata

* ***USMENO ispitivanje***

- provodi se jedno usmeno ispitivanje za ocjenu u prvom i jedno u drugom polugodištu

- učenik po potrebi može usmeno odgovarati za ocjenu svaki tjedan (i ukoliko je isti dan pisao jednu pisanu provjeru znanja) bez najave

- učenik se može ispričati od ispitivanja ukoliko je isti dan već usmeno odgovarao i pisao pisanu provjeru znanja, ili ako ima neki drugi opravdani razlog (isprika se upisuje u bilješke)

- usmeno se ispitivanje može planirati na svakom satu, bez obaveze najave, postavlja se 5-7 usmenih pitanja i zadatak iz radne bilježnice (radi provjere razumijevanja) i potpitanja po potrebi i traje do 10 minuta po učeniku

- učenik ima pravo ispraviti ocjenu kojom nije zadovoljan, iako se prethodna ocjena također koristi u izračunu zaključne ocjene

- učenike s teškoćama ispituje se postavljanjem jednostavnijih pitanja uz potpitanja, dodatno pojašnjavanje i pomoć pomoću slika u udžbeniku/radnoj bilježnici, prema mogućnostima i prilagođavanjem sadržaja

|  |  |  |  |  |  |
| --- | --- | --- | --- | --- | --- |
| Ocjena | odličan (5) | vrlo dobar (4) | dobar (3) | dovoljan (2) | nedovoljan (1) |
| Kriteriji  ocjene | učenik ispravno tumači i poznaje sve činjenice, razumije gradivo u cijelosti, povezuje pojmove samostalno, s lakoćom identificira problem, objašnjava uzroke i predlaže rješenja, uočava zakonitosti, ima visoke mogućnosti primjene znanja; uspoređuje, raspravlja, procjenjuje | učenik je usvojio činjenice, razumije gradivo i povezuje pojmove, objašnjava ih i opisuje, ali ne može u potpunosti samostalno donijeti sve zaključke; predviđa, daje primjere, raspravlja | učenik samostalno opisuje ključne pojmove, razumije ih i prepoznaje, ali ne povezuje u potpunosti, potrebna je pomoć učitelja i potpitanja ili slike iz udžbenika; povezuje i uspoređuje sadržaje na jednostavnijoj razini, objašnjava na primjerima | učenik opisuje ključne pojmove samo uz pomoć nastavnika, znanje je na razini prisjećanja, ali bez razumijevanja i mogućnosti primjene, učenik nije samostalan, nezainteresiran je, spor te treba poticaj; razlikuje i prepoznaje jednostavnije sadržaje, opisuje na poznatim primjerima | razina učenikovih postignuća ne zadovoljava, učenik sadržaje ne razumije, ne odgovara na pitanja (većinu pitanja) čak ni uz pomoć, potpitanja, slike iz udžbenika |

* ***PISANE provjere znanja i vještina***

- planiraju se dvije pisane provjere znanja u prvom polugodištu (10. i 12. mjesec) i tri pisane provjere znanja u drugom polugodištu (2., 4. i 6. mjesec)

- pisana provjera znanja planira se nakon obrađene veće nastavne cjeline, uz prethodnu najavu do mjesec dana ranije, nakon ponavljanja i vježbanja s učenicima, a datumi su unaprijed poznati i objavljeni u e-Dnevniku

- pisanje pisane provjere traje 40 minuta

- pisane provjere znanja nisu od nakladnika i ne kupuju se, a sadrže uglavnom zadatke objektivnog tipa: zadaci zaokruživanja, upisivanja riječi koje nedostaju, uparivanja pojmova, objašnjavanja pojmova, označavanja dijelova slike, povezivanja organizama u hranidbeni lanac

- učenik ima pravo ispraviti ocjenu kojom nije zadovoljan i ispraviti negativnu ocjenu usmenim odgovaranjem ili prema dogovoru pismenim putem

- u slučaju nepoštivanja pravila za vrijeme pisanja provjere znanja te ukoliko se prepisivanje od drugih učenika, ometanje davanjem odgovora, pričanje, posjedovanje šalabahtera i sl. nastavi ponavljati i nakon upozorenja učeniku, učeniku pisana provjera može biti oduzeta ili mu može biti izrečena pedagoška mjera zbog zanemarivanja svojih obaveza i kršenja članaka Pravilnika o izricanju pedagoških mjera

- učenik ima pravo pristupiti ispitu na sljedećem satu ukoliko je izostao zbog bolesti

- učenici s teškoćama (redoviti program uz prilagodbu sadržaja i individualizirane postupke) rješavaju pisanu provjeru prilagođenu učenicima s teškoćama, sažetu na najosnovnije pojmove, s manjim brojem jednostavnijih zadataka većinom na zaokruživanje i prethodno provježbanim na satu ponavljanja ili na dopunskoj nastavi

|  |  |  |  |  |  |
| --- | --- | --- | --- | --- | --- |
| Ocjena | odličan (5) | vrlo dobar (4) | dobar (3) | dovoljan (2) | nedovoljan (1) |
| Kriteriji  ocjene | riješenost ispita znanja 91 – 100 % | riješenost ispita znanja 77 – 90 % | riješenost ispita znanja 61 – 76 % | riješenost ispita znanja 50 - 60 % | riješenost ispita znanja 0 - 49 % |

b) element Prirodoznanstvene kompetencije

* ***izvedbe učenika u nekoj aktivnosti/praktičnom radu***

- vrednuje se rješavanje problemskih zadataka, zadataka s pokusima, zadataka u obliku istraživanja iz radne bilježnice i udžbenika, na satu ili u obliku zadaće

- vrednuje se sudjelovanje učenika u projektima škole, natjecanjima i različitim dodatnim aktivnostima koje su u skladu s ishodima i očekivanjima Kurikuluma

- vrednuju se vještine mikroskopiranja i upotrebe mikroskopa te ostalih nastavnih sredstava i pomagala, poznavanje mikroskopa i izrade mikroskopskih preparata

- vrednuju se stečene vještine. Prate se učenikove aktivnosti tijekom istraživačkoga rada i njihov rezultat (pokusi, modeli, crteži, grafički i tablični prikaz rezultata, usmena i pisana izvješća – posteri, prezentacije i sl.)

|  |  |  |  |  |  |
| --- | --- | --- | --- | --- | --- |
| Ocjena | odličan (5) | vrlo dobar (4) | dobar (3) | dovoljan (2) | nedovoljan (1) |
| Kriteriji  ocjene | učenik provodi jednostavne aktivnosti uz povremeno usmjeravanje i vođenje, odabire primjerene metode rada, snalazi se, samostalan je, opisuje rezultate i uspoređuje ih, donosi zaključke; razumije, procjenjuje, komentira | učenik provodi jednostavne aktivnosti uz povremeno usmjeravanje i vođenje, surađuje s kolegama, aktivno sudjeluje, opisuje rezultate i uspoređuje ih, donosi zaključke; objašnjava, povezuje, raspravlja | učenik provodi jednostavne aktivnosti uz kontinuirano usmjeravanje i vođenje, prikazuje prikupljene podatke, opisuje i donosi jednostavne zaključke, objašnjava na primjerima | učenik provodi jednostavne aktivnosti uz kontinuirano usmjeravanje i vođenje, promatra, koristi jednostavne procedure i mjerenja, prepoznaje i donosi jednostavne zaključke; opisuje na primjerima | razina učenikovih izvedbi tijekom aktivnosti ne zadovoljava, ne sudjeluje u provedbi aktivnosti, ne opisuje i zaključuje, ne razumije rezultate i ne povezuje |

c) ***OPISNO praćenje učenika***

- uz svaki upis ocjene učeniku, upisuje se bilješka sa sadržajem ispitivanja (nast. jedinica, cjelina, tema) i razinom usvojenosti te mišljenjem o napredovanju učenika u odnosu na neko prethodno razdoblje ili njegovim mogućnostima, sposobnostima, odnosu prema radu, razvijenosti radnih navika, samostalnosti, interesu, trudu, marljivosti, aktivnosti, mogućem zanemarivanju svojih učeničkih obaveza

- uz svaki upis ocjene iz ispita znanja upisuje se redni broj ispita znanja te stečeni broj bodova ili postotak

*\*\*\*Izrađeno sukladno Odluci o donošenju kurikuluma za nastavni predmet Prirode za osnovne škole u RH, prema Metodičkom priručniku predmeta Priroda te sukladno Pravilniku o načinima, postupcima i elementima vrednovanja učenika u OŠ i SŠ.*